open-index/open-wikipedia-markdown huggingface dataset:
Stereotip

**Stereotip** je tuđica (prema francuskom ''*; od grčkog  – *stereos* = prostorni, trodimenzionalni  + τύπος – *tipos'' = uzorak, obrazac, model), skup sasvim pojednostavnjenih i pretjerano uopćenih osobina koje se pripisuju svim pripadnicima neke društvene skupine, kao što su etnička, rasna,  osobna konstitucijska i druga pripadnost.

Tako je, naprimjer, rasprostranjena i razmjerno trajno poimanje zajedničkih, češće negativnih nego pozitivnih svojstava  društvene skupine  ili pojedinca. Po takvom stereotipu, naprimjer, Japanci su marljivi i precizni, Crnogorci lijeni, Italijani su vatreni ljubavnici; profesori su rastreseni i sitničavi, negroidi muzički i ritmički nadareni i  skloni lagodnom životu, crvenokosi ljudi su prgavi, a  prirodno gojazni su flegmatični i veseljaci.  Pojednostavnjivanjem složene društvene sredine i kompleksne osobnosti, stereotipi olakšavaju obradu informacija i lakše snalaženje u određenim situacijama. Sljedstveno tome, relativno je raširena pojava da se nedostupne ili nepotpune informacije o svojstvima pojedinih osoba nadoknađuju "poznavanjem" osobina skupine kojoj on pripada.

U širem značenju, pojam stereotip  odnosi se i na često ponavljan, neizvoran postupak ili djelo ili "kliše".

## Etimologija 
Riječ „stereotip“ izmislio je Firmen Didot. Ova riječ je označavala tipografski element koji je korišten prilikom štampe umjesto originala. Američki novinar Valter Lipman spojio je ovu metaforu nazvavši stereotip slikom u našim rukama.

U engleskom jeziku riječ „stereotip“ se prvi put pojavljuje u svom modernom značenju 1850. godine kao imenica, i ima značenje slike (predstave) ovjekovječene bez i jedne izmjene.

## Reference 

Kategorija:Prepreke za kritičko razmišljanje
Kategorija:Kognitivne pristranosti
Kategorija:Diskriminacija
Kategorija:Teorija etiketiranja
Kategorija:Predrasude
Staza Svjetskog kupa "Hermann Maier"

**Staza Svjetskog kupa "Hermann Maier"** () jest skijaška staza u austrijskom Flachauu, u pokrajini Salzburg. Dio je mreže skijališta Ski amadé, jedne od najvećih u Austriji.

Staza je na istočnoj padini Grießenkara, a završava se na periferiji Flachaua. Prva utrka u okviru Svjetskog kupa, i to u superveleslalomu, održana je 22. decembra 1993, a pobijedila je Slovenka Katja Koren. U muškoj konkurenciji staza je "debitirala" 3. januara 1996, kada je pobjedu u veleslalomu odnio Švicarac Urs Kälin. Staza je 3. januara 2004. dobila ime Hermanna Maiera, jednog od najboljih alpskih skijaša u historiji, koji je upravo iz Flachaua. Zanimljivo je da nikad nije pobijedio na njoj; najbolji mu je rezultat treće mjesto u veleslalomu 10. januara 1999.

Posljednja muška utrka dosad održana je u januaru 2021, a prije toga u decembru 2011. Nakon petogodišnje pauze, od januara 2010. ponovo se održava slalom za žene, i to noćni. Staza je duga 637 m, sa startom na 1.146 m, ciljem na 955 m i visinskom razlikom 191 m. Bila je jedno od skijališta uključenih u kandidaturu Salzburga za domaćinstvo Zimskih olimpijskih igara 2010.

## Pobjednici 
## Reference 
## Vanjski linkovi 
* Zvanični sajt utrke   

Kategorija:Skijaške staze u Austriji
Kategorija:Staze Svjetskog kupa u alpskom skijanju
Granica između Austrije i Lihtenštajna

**Granica između Austrija i Lihtenštajna** predstavlja međudržavnu granicu između teritorija spomenutih država. Njena dužina iznosi 35,04&nbsp;km. 
Granica razdvaja austrijsku pokrajinu Vorarlberg od Lihtenštajna. Međudržavnim sporazumom tok granice utvrđen je 20. jula 1960.

## Tok 
Granica počinje na sjeveru, na tromeđi između Austrije, Lihtenštajna i Švicarske, koja je tačno u sredini Rajne, kod austrijskog naselja Bangs, dijela grada Feldkircha. To je najzapadnija tačka Austrije i najsjevernija tačka Lihtenštajna. Od nje se granica proteže u dužim odsjecima kroz odvodne kanale (npr., *Frickgraben*) kroz Evropsko zaštićeno područje Bangs–Matschels (Natura 2000), kao i zaštićeno područje Ruggeller Riet prema sjeveroistoku. Nakon toga se polagano penje ka Eschnerbergu, čime presijeca graničnu cestu, koja povezuje austrijsko naselje Fresch i lihtenštajnski Schellenberg.

### Granični prelazi 
## Prelazak granice 
## Historija 
## Također pogledajte 
* Spisak graničnih prijelaza Austrije

## Literatura 
## Vanjski linkovi 
## Reference 
L
A
Eurot

210px|mini|Prikaz Eurota
**Eurot** (starogrčki: Εὐρώτας) lik je iz grčke mitologije, opisan kao kralj Lakonije koji je živio u drevno doba.

Otac kralja Eurota bio je kralj Milet, sin Lelega, za kojeg se govorilo da je rođen iz Zemlje. Ipak, djelo Apolodora iz Atine pominje da je Eurot bio sin Lelega i njegove supruge, Kleoharije. Drugi mitovi pominju da je Eurotova majka bila Tajgeta.

Eurot se oženio Kletom, a naslijedio je Mileta na tronu. Kleta je Eurotu rodila kćerke zvane Sparta i Tiasa, no nije mu rodila sina. Čovjek zvan Lakedemon oženio se Spartom, a bio je sin boga Zeusa. Lakedemon je naslijedio Eurota kao kralj te je grad nazvao po Sparti, no grad su zvali i po njemu. Sparta je bila predak heroja Perzeja.

Pauzanije pominje da je Eurot jednu rijeku nazvao po sebi.

Moderni prikaz Eurota nalazi se u Termopilu.

## Reference 
Kategorija:Lakonska mitologija
Kategorija:Mitološki Grci
Podzemna voda

300px|mini|desno|Hidrološki ciklus
**Podzemne vode** jesu vode u šupljinama ispod Zemljine površine. Nauka koja proučava područja i osobenosti podzemnih voda naziva se hidrogeologija.

Tečna voda možda postoji i na Jupiterovom satelitu Ganimedu kao sloj stiješnjen pod velikim pritiskom između leda i stijena.

Podzemne vode koje ispunjavaju šupljine Zemljine kore kreću se isključivo ili gotovo isključivo putem gravitacije.

Podzemne vode dio su hidrološkog ciklusa. Vrijeme ciklusa može (zavisno od zadržavanja) u rasponu biti od manje od jedne godine do nekoliko miliona godina. Vrlo stare podzemne vode (koje su se, naprimjer, pojavile u Sahari) označavaju se kao fosilne vode.

## Reference
Kategorija:Izdani
Kategorija:Hidrologija
Kategorija:Litosfera
Kategorija:Mehanika tla
Kategorija:Tečna voda
Kategorija:Voda
Kategorija:Voda i okoliš
Kategorija:Podzemlje (geografija)
9 (broj)

**9** (**devet**) je broj, numeral i ime glifa koji predstavlja taj broj. Deveti je po redu broj u skupu prirodnih brojeva, a nalazi se iza broja 8, a ispred broja 10.

## Razvoj broja 9 
desno|thumb|Razvoj broja 9 od njegovih početaka do današnjeg simbola

Prema Georgesu Ifrahu, porijeklo 9 prirodnih cijelih brojeva može se pripisati drevnoj indijskoj civilizaciji, a usvojile su je kasnije civilizacije zajedno sa brojem 0.

U početku su različiti Indijci broj devet pisali na različite načine a prvi simboli kojim su predstavljalji ovaj broj su sličili današnjem simbolu upitnika. Razvoj simbola 9 predstavljen je na sljedećoj slici.

## U matematici 
9 je složeni broj, čiji su pravilni djelioci 1 i 3. To je kvadrat broja 3 te je to treći kvadratni broj. To je i Motzkinov broj i prvi složeni sretni broj, a zajedno s prvim složenim neparnim brojem i jedini jednoznamenkasti složeni neparni broj.
Najveći je jednocifreni broj u decimalnom sistemu. To je drugi neunitarni kvadratni oblik forme (p2) i prvi koji je neparan. Svi naredni kvadrati ovog oblika su neparni.

S obzirom da , 9 je eksponencijalni faktor.

Poligon sa devet strana naziva se devetougaonik.

## Računanje 
## Također pogledajte 
* 9. p. n. e.
* 9.


Kategorija:Cijeli brojevi
Kategorija:Praznovjerja u vezi s brojevima
Velika nagrada Belgije 2019.

**Velika nagrada Belgije 2019.** (službeno poznata kao **"Formula 1 Johnnie Walker Belgian Grand Prix 2019"**) je automobilska trka Formule 1 koja se održala 1. septembara 2019. na stazi Spa-Frankoršamp u Belgiji. Ovo je bila trinaesta trka u sezoni 2019. i 64. trka za Veliku nagradu Belgije.

Charles Leclerc osvojio je treću pol poziciju ove sezone, a treću u karijeri. Vozač Ferrarija Charles Leclerc pobjednik je svoj prvu trku u Formuli 1. Drugo mjesto zauzeo je Lewis Hamilton iz Mercedesa, a treće mjesto osvojio je Valtteri Bottas na drugom Mercedesu.

## Rezultati treninga 
### Prvi trening 
Vremena prvih pet vozača na prvom treningu.

### Drugi trening 
Vremena prvih pet vozača na drugom treningu.

### Treći trening 
Vremena prvih pet vozača na trećem treningu.

## Kvalifikacije (subota) 
: Daniel Ricciardo - kažnjen za 5 mjesta - korišten peti motor.
: Nico Hülkenberg - kažnjen za 5 mjesta - korišten šesti motor.
: Lance Stroll - počinje sa 16. pozicije zbog korištenja četvrtog motora, turbopunjača, MGU-H.
: Alexander Albon - počinje sa 17. pozicije zbog korištenja četvrtog motora, turbopunjača, MGU-H; trećeg MGU-K, spremnika energije i elektronske kontrolna jedinica.
: Antonio Giovinazzi - počinje sa 18. pozicije zbog korištenja četvrtog motora, turbopunjača, MGU-H i elektronske kontrolna jedinica. Dodatna kazna od 5 mjesta za zamjenu mjenjača.
: Carlos Sainz Jr. - kažnjen za 15 mjesta - korišten peti motor; četvrtog MGU-K i spremnika energije.
: Daniil Kvjat - počinje sa 19. pozicije zbog korištenja petog motora, turbopunjača, MGU-H; četvrtog MGU-K. Dodatna kazna od 5 mjesta za zamjenu mjenjača.
: Robert Kubica nije uspio ostvariti 107% vrijeme; ali je dobio dozvolu za trku od stjuarda. Počinje od "Pit Lane" nakon promene zadnje krilo u "Parc Ferme". Dodatna kazna od 5 mjesta za zamjenu mjenjača.

## Trka (nedjelja) 
## Plasman nakon utrke 
;Vozači

;Konstruktori

* Samo je prvih 5 pozicija uključeno u plasman

## Zanimljivosti 
### Vozači 
* 1. pobjeda za Charlesa Leclerca;
* 40. podij za Valtterija Bottasa.

### Konstruktori 
* 236. pobjeda za Ferrari;
* 200. podij za Mercedes.

### Motor 
* 237. pobjeda za Ferrari.

## Reference 
## Vanjski linkovi 
*  formula1.com – Rezultati 1. treninga
*  formula1.com – Rezultati 2. treninga
*  formula1.com – Rezultati 3. treninga
*  formula1.com – Rezultati kvalifikacija
*  formula1.com – Rezultati utrka 
*  statsf1.com - detalji utrke

Belgija
Kategorija:2019. u Belgiji
2019
Šahovski turnir u San Sebastiánu

U španskom San Sebastiánu održana su dva važna šahovska turnira: 1911. i 1912.

## 1911. 
Turnir je trajao od 20. februara do 17. marta. Organizirao ga je Jacques Mieses, koji je insistirao na tome da svi troškovi igrača budu plaćeni.

:
Nagrade su bile sljedeće: prva – 5.000 franaka, druga – 3.000 franaka, treća – 2.000 franaka, četvrta – 1.500 franaka. Ostali su dobijali 80–100 franaka po bodu. Nagradu za briljantnost u iznosu 500 franaka, čiji je sponzor bio baron Albert Salomon von Rothschild, osvojio je Capablanca za partiju protiv Bernštejna.

## 1912. 
Turnir je održan od 19. februara do 23. marta. Ovo je bio jedan od pet turnira koje je Rubinstein osvojio u rasponu od godinu dana (San Sebastián, Wrocław, Piešťany, Varšava i Vilnius).

:
Forgács je igrao samo prvu polovinu turnira i odustao od posljednjih 10 partija.

Nagrade su bile sljedeće: prva – 5.000 franaka, druga – 3.000 franaka, treća – 2.000 franaka, četvrta – 1.500 franaka. Ostali su dobijali 100 franaka po bodu.

## Moderna izdanja 
## Reference 
Kategorija:Šahovska takmičenja
Kategorija:Šah u Španiji
Kategorija:1911. u šahu
Kategorija:1912. u šahu
Levicki – Marshall

**Levicki – Marshall** jest šahovska partija koju su odigrali Stepan Levicki iz tadašnjeg Ruskog Carstva i Frank Marshall iz Sjedinjenih Američkih Država u Wrocławu (tada se zvao Breslau) 20. jula 1912, tokom majstorskog turnira u okviru DSB Kongressa. Legenda kaže da su nakon Marshallovog dobitnog poteza gledaoci bacali zlatnike na šahovsku tablu iako ima i drugačijih priča. Partija je poznata i kao "Američka ljepotica".

## Sažetak 
Nakon što je partija počela Francuskom odbranom, Levicki je odigrao nekoliko suboptimalnih poteza, a zatim napravio i veliku grešku, dopustivši Marshallu da osvoji figuru. Levicki je pokušao s protivnapadom, ali je Marshall u neočekivanom dobitnom potezu stavio damu, najvredniju figuru, na polje na kojem je mogu uzeti tri protivničke figure.

### "Pljusak zlatnika" 
Nije jasno je li legenda da je dobitni potez izazvao "pljusak zlatnika" istinita. Marshall je insistirao na tome da su "gledaoci... bacili zlatnike na tablu na kraju [njegove] briljantne pobjede nad Levickijem", ali je Israel Horowitz izvijestio da "Marshallova supruga, Caroline, opovrgava da su bacali čak i penije". Eric Schiller napisao je: "Drugi kažu da su samo plaćali svoje opklade." Tim Krabbé smatra ga trećim najbriljantnijim potezom svih vremena. Crni stavlja damu na polje na kojem je napadaju bijela dama i dva pješaka. Crni prijeti Dxh2#, ali sva tri načina uzimanja dame vode u gubitak, a ostali pokušaji bijega također ne uspijevaju:
:*bilo koji potez bijelog topa na f1 gubi zbog 24...Dxh2+ 25. Kf1 Dh1#
:*24. f4 (ili 24. f3) Se2+ 25. Kh1 Dxh2#
:*24. hxg3 Se2#
:*24. fxg3 Se2+ 25. Kh1 Txf1# (mat na posljednjem redu);
:*24. Dxg3 Se2+ 25. Kh1 Sxg3+ 26. Kg1 (ako 26. fxg3, Txf1#) Sxf1 27. gxh3 Sd2 i crni će zadržati figuru više.
 
**0–1**
:Levicki je predao.

## Također pogledajte 
* Spisak šahovskih partija

## Reference 
**Literatura**
*
*
*
*
*
*

## Vanjski linkovi 
* 

Kategorija:Šahovske partije
Kategorija:1912. u šahu
Olympiabakken

**Olympiabakken** je skijaška staza u norveškom Kvitfjellu, nedaleko od Lillehammera. Od 1993. domaćin je utrka Svjetskog kupa u alpskom skijanju.

## Historija 
Na Olimpijskim igrama 1994. na ovoj stazi održana su takmičenja u spustu, superveleslalomu i kombinaciji u obje konkurencije, dok su preostale utrke održane u Hafjellu. Osim toga, Kvitfjell i Hafjell 1996. i 2003. bili su i domaćini finala Svjetskog kupa.

Olympiabakken je jedna od staza Svjetskog kupa koje je dizajnirao nekadašnji švicarski skijaš Bernhard Russi. Na njoj je primijenio stav prema kojem staza ne samo da mora biti brza nego je može učiniti atraktivnom dugim zavojima i skokovima.

## Saobraćaj 
Za Zimske olimpijske igre 1994. izgrađena je manja stanica na željezničkoj liniji Dovrebanen, koja spaja Trondheim i Oslo, neposredno ispod spustaške staze.

## Pobjednici 
### Muškarci 
### Žene 
## Reference 
## Vanjski linkovi 
* Zvanični sajt utrke Svjetskog kupa
* Rezultati svih utrka u Kvitfjellu na sajtu FIS-a

Kategorija:Skijaške staze u Norveškoj
Kategorija:Staze Svjetskog kupa u alpskom skijanju
Burhan el-Islam el-Zarnudži

thumb|Rukopis djela el-Zarnujia *Uputstvo za učenika:Metod učenja*
**Burhan el-Islam el-Zarnudži** je bio muslimanski učenjak i autor proslavljenog pedagoškog djela ''Ta'līm al-Muta'allim-īarīq at-Ta'-allum* (na bos.:*Uputstvo za učenika: Metod učenja*)

## Biografija 
Ne postoji mnogo pouzdanih podataka o ovom učenjaku, pogotovo o ranom periodu njegovog života. Ne zna se kada je rođen ali se zna da je rođen i da je živio u mjestu Zarnuju, poznatom gradu u blizini velike rijeke Amu Darja, na području današnjeg Turkmenistana. *Burhan el-Din* (dokaz vjere) ili *Burhan el-Islam'' (dokaz pripadnosti islamu) koji se često o ovom učenjaku navode u literaturi su ustvari bili samo njegovi nadimci dok se u nekim zbirkama biografija kao njegovo ime navodi El-Nu'man ibn Ibrahim. U knjizi Alam al Zirikli od Muizzuddina, kao njegovo pravo ime navodi se Nu’man bin Ibrahim bin Khalil al Zarnuji.

Studirao je kod mnogih šejhova, uključujući: šejha Burhān al-Dīn 'Alī ibn Abī Bakr al-Marghīnānīja, autora El-Hidaje, šejha Abu al-Muhamid Qawaduddin Hammad ibn Ibrahim al-Saff; velikog šejha Hasan ibn Mansur Qadiykhanija i drugih.

Također nije poznat ni datum njegove smrti ali se za razliku od datuma rođenja mnogi slažu da je to bilo 1223. godine odnosno 620. godine po hidžri. Kao mjesto smrti navodi se današnji uzbečki grad Buhara, jedan od tadašnjih centara kulture i umjetnosti i važan grad tokom Zlatnog doba islama.

## Djela 
S obzirom na nedostatak biografskih podataka o Zarnujiu nema ni mnogo podataka o njegovom radu izuzev o dobro poznatom djelu ''Ta'līm al-Muta'allim-īarīq at-Ta'-allum'' (Uputstvo za učenika: Metod učenja). U ovom djelu, traktatu Burhan el-Islam el-Zarnuji govori o uvodu u tajne postizanja znanja. Djelo je prepoznato kao knjiga u kojoj čak i najnapredniji i najiskusniji učitelji pronalaze savjete koje trebaju primijeniti u svom učenju a služi i za stvaranje odgovarajućeg okvira iz oblasti šerijata kao i literatura za one koji proučavaju ovu oblast. 
Napisana u formatu islamskog obrazovnog djela, knjiga je postala standardno djelo iz području morala koji se široko proučavao u internatima.

## Reference 
*
*

* Huda, Miftachul; Kartanegara, Mulyadhi (April 2015). "Ethical Foundation of Character Education in Indonesia: Reflections on Integration between Ahmad Dahlan and Al-Zarnuji." Persidangan Antarbangsa Tokoh Ulama Melayu Nusantara (PanTUMN 2015). Selangor, Malaysia: Kolej Universiti Islam Antarabangsa Selangor. doi:10.13140/RG.2.1.5082.1605.
* 

Kategorija:Muslimanski učenjaci
Kategorija:Učenjaci iz Zlatnog doba islama
Pristupanje Crne Gore Evropskoj uniji

[mini|238x238piksel|Mapa [Crna Gora|Crne Gore i Evropske unije]]
**Ulazak Crne Gore u Evropsku uniju** proces je pristupanja Crne Gore Evropskoj uniji. Od 2010. godine zemlja je i službeni kandidat za pristupanje.

## Historija procesa 
Pristupanje Crne Gore Evropskoj uniji (EU) je na trenutačnom dnevnom redu za budućeg proširenja EU. Državne zajednice Srbije i Crne Gore započela proces pristupanja Evropskoj uniji u novembru 2005. godine, kada su počeli pregovori o Sporazumu o stabilizaciji i pridruživanju. U maju 2006. godine, Crna Gora glasala za nezavisnost na referendumu i državne zajednice Srbije i Crne Gore,te se Crna Gora odvojila od Srbije. Srbija je nastavila s postojećim pregovorima, a odvojeni pregovor su započeli s Crnom Gorom u septembru 2006. godine. Sporazum je parafiran 15. marta 2007. godine, a službeno je potpisan 15. oktobra 2007. U 2010, Komisija je izdala pozitivno mišljenje o zahtjevu Crne Gore, identificira sedam ključnih prioriteta koji bi trebali osvrnuti na pregovori početi, a Vijeće odobrava  kandidatski status. 

U decembru 2011. godine, Vijeće je pokrenula proces pridruživanja s ciljem otvaranja pregovora u junu 2012. godine, pristupni pregovori s Crnom Gorom su počeli  29. juna 2012. godine, dok na isti datum 2020. godine ima svih 33 poglavlja otvorena i 3 od njih su zatvorena- 

Zemlja ima široku potporu među dužnosnicima država članica Europske unije, a ulazak zemlje u EU smatra se do 2025. u 2016. procjeni napretka pridruživanja, Evropska komisija navodi za Crnu Goru da ima najvišu razinu pripreme za članstvo među svim državama Zapadnog balkana. Crna Gora se trenutno prima 507 miliona eura pomoći zemljama u razvoju do 2020. godine iz Instrumenta pretpristupne pomoći, mehanizam financiranja za zemlje kandidata za EU.

## Napredak u pregovorima 
## Značajniji datumi 
## Također pogledajte 
* Pristupanje Turske Evropskoj uniji
* Pristupanje Albanije Evropskoj uniji
* Pristupanje Kosova Evropskoj uniji
* Pristupanje Bosne i Hercegovine Evropskoj uniji
* Pristupanje Sjeverne Makedonije Evropskoj uniji
* Sporazum o stabilizaciji i pridruživanju
* CEFTA

## Reference 
## Vanjski linkovi 
* https://www.euronews.com/my-europe/2025/05/14/costa-praises-montenegros-eu-progress-urges-focus-on-2028-membership-goal
* https://www.europarl.europa.eu/doceo/document/A-8-2017-0050_EN.html
* https://www.eesc.europa.eu/en/news-media/press-releases/eu-montenegro-joint-consultative-committee-montenegro-advancing-eu-accession-path

Kategorija:Crna Gora
Pristupanje Sjeverne Makedonije Evropskoj uniji

[mini|Mapa [Sjeverna Makedonija|Sjeverne Makedonije i Evropske unije]]
**Ulazak Sjeverne Makedonije u Evropsku uniju** proces je pristupanja Republike Sjeverne Makedonije u Evropskoj uniji.Od 2005. godine zemlja je i službeni kandidat za pristupanje.

## Historija procesa 
Na sastanku održanom 15. i 16. novembra 2005., Evropsko vijeće Republici Sjevernoj Makedoniji dodijelilo je status kandidata za članstvo u Evropskoj uniji .

Od 19. decembra 2009. godine, građani Sjeverne Makedonije više ne trebaju vize za ulazak u šengenski prostor.

26. juna 2018. Vijeće za opća pitanja EU usvojilo je *"Zaključke o procesu stabilizacije i pridruživanja između Europskog i zapadnog Balkana koji uključuju Republiku Sjevernu Makedoniju"* **.**Evropsko vijeće odobrilo ih je 28. juna iste godine.

EU je također zatražio od Sjeverne Makedonije da riješi ključna neriješena pitanja sa Grčkom. Glavni problem dviju zemalja bio je naziv "Makedonija", jer ga Grčka strana nije podržavala  volju istoimene grčke zemlje. Grčki i makedonski ministri vanjskih poslova 18. juna 2018. potpisali su takozvani Prespanski sporazum , u kojem su se obvezali riješiti to pitanje. Potpisima su prisustvovali i premijeri Aleksis Cipras i Zoran Zaev . 11. januara 2019. makedonski parlament glasao je potrebnom dvotrećinskom većinom za novo ime zemlje - Sjeverna Makedonija.Odluka Parlamenta izazvala je velik otpor u zemlji, a međunarodna javnost pozdravila je odluku, a 18. juna 2019. Evropsko vijeće . Međutim, iako su i Sjeverna Makedonija i Albanija ispunile svoja obećanja, Evropsko vijeće nije uputilo zeleno svjetlo za pregovore o pristupanju. Sjeverna Makedonija je u povoljnijem položaju u odnosu na Albaniju. Obećana potvrda pregovora o pristupanju trebala bi se dogoditi u oktobru 2019, no 18. oktobra čelnici zemalja članica Evropske unije nisu se suglasili oko prijedloga da se otpočnu pristupni pregovori sa Sjevernom Makedonijom i Albanijom i nakon duge rasprave nisu usvojili nikakve zaključke o proširenju.Evropska komisija potvrdila je da su Sjeverna Makedonija i Albanija ispunile uslove za otvaranje pristupnih pregovora o članstvu u EU. To je pozitivan znak uoči konačne odluke Vijeća za opće poslove koje će zasjedati 24. marta 2020,nakon odluke pregovori o pristupanju počinju.

## Značajniji datumi 
## Također pogledajte 
* Pristupanje Bosne i Hercegovine Evropskoj uniji
*Pristupanje Kosova Evropskoj uniji
*Pristupanje Albanije Evropskoj uniji
*Pristupanje Crne Gore Evropskoj uniji
*Pristupanje Turske Evropskoj uniji
*Sporazum o stabilizaciji i pridruživanju
*CEFTA

Kategorija:Proširenje Europske unije
Kategorija:Politika Sjeverne Makedonije
Stopanska rijeka

**Stopanski** – označavan i kao **Stopanski potok**  i  **Stopanska rijeka** – je desna pritoka Vrbanje u Općini Kotor-Varoš, Bosna i Hercegovina. Izvire sjeveroistočno od sela Stopan, iz potočića Subanj (1100&nbsp;m) i vrela Pecana, na nadmorskoj visini od 1000&nbsp;m, između uzvisina Pirevište (sjeverozapad, 1042&nbsp;m) i Lepenica (jugoistok, 1016&nbsp;m). U gornjem toku nosi ime Burča, po istoimenom selu na sjeveru, a kroz koje protiče Buračka rijeka. Geografski i narodni naziv Stopanska rijeka nosi od tjesnaca ispod jednog od vrhova Lepenice (807&nbsp;m).  
 
Kao Burča teče u pravcu sjeveroistok – jugozapad, a kao Stopanska rijeka skreće na sjeverozapad sve do ispod Stopana, gdje pravi luk prema jugozapadu i ulijeva se u Vrbanju na njenoj velikoj krvini kod sela Todorovići, na nadmorskoj visini od 460&nbsp;m.

Još do 1960-ih godina na Stopanskoj rijeci i njenim potocima pritokama radilo je 12 vodenica.

## Također pogledajte
*Vrbanja

## Reference
Kategorija:Rijeke u Bosni i Hercegovini
Pristupanje Turske Evropskoj uniji

[mini|Karta [Turska|Turske i Evropske unije]]
**Ulazak Turske u Evropsku uniju** proces je pristupanja Turske u Evropskoj uniji. Od 1995. godine zemlja je i službeni kandidat za pristupanje.

## Historija procesa 
Turska pregovara o ulasku u Evropsku uniju (EU). Nakon deset članova utemeljitelja, Turska je bila jedna od prvih zemalja koja je postala član Vijeća Evrope 1949. Zemlja je također bila pridruženi član Zapadnoevropske unije od 1992. do 2011. godine. Turska je potpisala sporazum s EU 1995. i službeno je priznata kao zemlja kandidat za punopravno članstvo u EU 12. decembra 1999. na summitu u Helsinkiju. Pregovori za punopravno članstvo započeli su 3. oktobra 2005. godine. Napredak je spor, a od 35 poglavlja potrebnih za dovršetak pristupnog procesa samo je 16  otvoreno, a jedan je bio zatvoren od maja 2016. U 2016. bio je dogovor između Turske i Evropske unije namijenjen da ubrza pregovore nakon prethodne stagnacije. Budući da su pristupni pregovori u zastoju, EU je optužila i kritizirala Tursku zbog kršenja ljudskih prava i nedostataka u vladavini prava. U 2017, dužnosnici EU izrazili da planirani turske politike krši kriterije iz Kopenhagena podobnosti za članstvo u EU. Dana 26. juna 2018, Vijeće za opće poslove EU-a navodi da "Vijeće napominje da Turska kreće dalje od pristupnih pregovora Evropske unije. Zbog toga će se doći do zastoja i daljnjih otvaranja poglavlja. Poglavlja se mogu smatrati za otvaranje ili zatvaranje i dalje raditi na modernizaciji odnosa EU i Turske".

## Također pogledajte 
* Pristupanje Bosne i Hercegovine Evropskoj uniji
* Pristupanje Kosova Evropskoj uniji
* Pristupanje Srbije Evropskoj uniji
* Pristupanje Crne Gore Evropskoj uniji
* Pristupanje Albanije Evropskoj uniji
* Pristupanje Sjeverne Makedonije Evropskoj uniji
* Sporazum o stabilizaciji i pridruživanju
* CEFTA

Kategorija:Proširenje Evropske unije
Kategorija:Politika Turske
Filipinska ekspedicija na Mount Everest 2006.

[mini|desno|Pogled na [Mount Everest s Kala Patthara]]
**Filipinska ekspedicija na Mount Everest 2006.** bila je prvi i uspješni pokušaj Filipinaca da osvoje najviši vrh svijeta i na nj stave zastavu svoje zemlje.

## Pozadina 
Ekspediciju, koju su činili filipinski triatlonac Leo Oración i Erwin Emata, podržala je filipinska televizijska mreža ABS-CBN; Romea Garducea, koji se penjao istovremeno, sponzorirala je konkurentska mreža GMA-7. Iako su imala konkurentske sponzore, oba tima insistirala su na tome da to nije utrka do vrha. Uspeli su se rutom preko Južnog prijevoja. Treći Filipinac, Dale Abenojar, penjao se nezavisno, odabravši rutu preko Sjevernog prijevoja.

## Ekspedicija 
Oración je 13. maja 2006. napustio bazni kamp i nastavio uz planinu. Do vrha je došao 17. maja u 15:30 po lokalnom vremenu. Nakon što je dosegao vrh, Oración je javio radiom: "Filipinski orao je sletio." Sljedećeg dana Emata je zvanično postao drugi Filipinac koji je osvojio Mount Everest kad je došao do vrha u 5:34 po lokalnom vremenu. Još jedan dan kasnije Garduce je dosegao vrh u 11:20.

### Kontroverza 
Prema izjavi za štampu supruge Dalea Abenojara, Lize, njen suprug zapravo je došao do vrha 15. maja, dva dana prije Oracióna, ali njegov pokušaj nije dokumentiran.

## Prijem 
Uspon je slavljen na Filipinima i pojavio se na naslovnicama više filipinskih novina. Vođa tima Regie Pablo uporedio ga je sa "slanjem Filipinca na Mjesec".

## Reference 
## Također pogledajte 
* Spisak ekspedicija na Mount Everest

2006.
Kategorija:2006. u Nepalu
Kategorija:Alpinizam na Filipinima
Kategorija:2006. na Filipinima
Suceava (okrug)

**Suceava** () jedan je od 41 okruga Rumunije. Nalazi se u sjevernom dijelu države, unutar historijske regije Bukovine.
Prostire se na površini od 8.553&nbsp;km2 i drugi je najveći okrug poslije okruga Timiș. Prema podacima od 31. 10. 2011. godine u njemu je živjelo 634.810 stanovnika i osmi je okrug po broju stanovnika u državi.
Prosječna gustina stanovništva okruga iznosi 74 stanovnika/km2 i niža je od nacionalnog prosjeka.
Glavni i najveći grad je Suceava.

## Geografija 
lijevo|thumb|Tipični krajolik Okruga zimi
Okrug se nalazi u južnom dijelu historijske regije Bukovina, ali dijelom i u Zapadne Moldavije.
Zapadni dio Okruga čine planine iz skupine Istočnih Karpata: Rodna, Rarău, Giumalău i grebeni Bukovine.

Nadmorska visina Okruga opada prema istoku, s najnižom visinom u dolini rijeke Siret. Rijeke koje protiču kroz Okrug su rijeka Siret s njezinim pritokama: Moldova, Suceva i Bistrița.
Graniči sa sljedećim okruzima: Mureș, Harghita i Neamt na jugu, Botoșani i Iași na istoku, Maramureș i Bistrița-Năsăud na zapadu. Na sjeveru formira dio državne granice sa Ukrajinom.

## Demografija 
Prema popisu stanovništva Rumunije zaključno sa 31. 10. 2011. u Okrugu je živjelo 634.810 stanovnika. Etnički sastav stanovništva bio je sljedeći:

Etnički sastav stanovništva bio je sljedeći:
* Rumuni – 96,14%
* Romi – 1,92%
* Ukrajinci – 0,92%
* Nijemci (Transilvanijski Saksonci) – 0,11%

## Reference 
## Vanjski linkovi 
* Zvanični sajt Vijeća okruga

Suceava
Kategorija:Suceava (okrug)
Pristupanje Kosova Evropskoj uniji

[mini|Karta [Kosovo|Kosova i Evropske unije]]

**Pristupanje Kosova Evropskoj uniji** proces je koji se vodi između kosovskih institucija i Evropske unija s ciljem pristupanja Kosova Evropskoj uniji.

## Historija procesa 
Pristupanje Kosova Evropskoj uniji (EU) na trenutnom je dnevnom redu za buduće proširenje EU. EU je Kosovo priznala kao potencijalnog kandidata za pristupanje. Kosovsko proglašenje neovisnosti od Srbije doneseno je 17. februara 2008. godine. Nezavisnost nisu priznale Srbija, te sljedećih pet zemalja članica EU-a: Slovačka, Španija, Rumunija, Grčka i Kipar. Da bi se osigurala stabilnost na teritoriju i neutralnu vladavinu policije, EU radi na Kosovu pod pokroviteljstvom privremene uprave Ujedinjenih nacija na Kosovu (UNMIK), uvođenje policijske i civilne resurse u okviru Evropske unije za pravosudne misije (EULEX). Sporazum o stabilizaciji i pridruživanju (SSP) između EU i Kosova donese je 26. februara 2016, a stupio je na snagu 1. aprila 2016.

## Značajni datumi 
## Također pogledajte 
* Pristupanje Bosne i Hercegovine Evropskoj uniji
* Pristupanje Albanije Evropskoj uniji
* Pristupanje Crne Gore Evropskoj uniji
* Pristupanje Turske Evropskoj uniji
* Sporazum o stabilizaciji i pridruživanju
* CEFTA

Kategorija:Politika Kosova
Kategorija:Odnosi Evropska unija–Kosovo
Trg Krajine

mini|Trg Krajine
mini|Trg Krajine noću
**Trg Krajine** je glavni banjalučki trg. Na Trgu je postavljen Krivi sat kao podsjetnik na razorni zemljotres koji je zadesio Banju Luku 1969. godine. Jedan od simbola Trga je i robna kuća Boska, koja je otvorena 1978. godine i koja je svojevremeno predstavljala jedan od poznatijih objekata tog tipa u bivšoj Jugoslaviji. Do početka 1990-ih godina trg je nosio ime Edvarda Kardelja.

## Također pogledajte 
* Banja Luka
* Zemljotres u Banjoj Luci 1969.

## Reference 
Kategorija:Trgovi u Banjoj Luci
Brezov katran

**Brezov katran** je smolasta tvar dobivena  suhom destilacijom brezove kore.

## Sastav 
Glavni su sastojci fenoli poput gvajakola,krezola,ksilenola i kreozola.

## Historija i upotreba 
Brezov je  katran najstariji korišteni adheziv, smatra se da je proces star oko 200 000 godina.. Studija iz 2019. godine pokazala je da se isti može proizvesti i jednostavnim spaljivanjem brezove  kore u blizini vertikalnih glatkih površina..

Katran se koristi u medicini te za izradu sredstava za njegu kože.

## Reference
Red Bull Svjetska serija u ekstremnim skokovima u vodu 2019.

**Red Bull Svjetska serija u ekstremnim skokovima u vodu 2019.** bila je 11. sezona međunarodnog takmičenja u ekstremnim skokovima u vodu, čiji je sponzor Red Bull. Počela je 13. aprila u filipinskom El Nidu, a završena 14. septembra u španskom Bilbau.

Kao i prošle sezone, ponovo su dominirali Gary Hunt i Rhiannan Iffland. Australka je postala prva takmičarka u historiji i u muškoj i u ženskoj konkurenciji koja je pobijedila na svim stanicama u jednoj sezoni.

Finale sezone bilo je i posljednje takmičenje u karijeri za Orlanda Duquea, legendu ovog sporta, koji je objavio da se povlači.

## Kalendar 
U kalendar za 2019. uvrštene su tri nove lokacije: El Nido, Dublin i Bejrut.

## Skakači 
Skakačka postava za 2019. objavljena je u novembru prethodne godine. U muškoj konkurenciji takmičilo se 10 stalnih skakača, među kojima su prvi put bivši olimpijci Constantin Popovici i Oleksij Prihorov. Ženska postava od šest stalnih skakačica uključivala je 23-godišnju novopridošlu Eleanor Townsend Smart, najmlađu stalnu skakačicu za ovu sezonu. Osim stalnih skakača i skakačica, odabrano ih je još po četvero koji su dobili pozivnice da se takmiče na svakoj stanici u obje konkurencije.

Stalni skakači za 2019:

;Muškarci
*  Blake Aldridge
*  David Colturi
*  Gary Hunt
*  Andy Jones
*  Kris Kolanus
*  Steven LoBue
*  Michal Navrátil
*  Jonathan Paredes
*  Constantin Popovici
*  Oleksij Prihorov

;Žene
*  Rhiannan Iffland
*  Adriana Jiménez
*  Jessica Macaulay
*  Jana Nesterova
*  Lysanne Richard
*  Eleanor Townsend Smart

## Ukupni poredak 
Na svakoj stanici svaki takmičar i takmičarka izvode četiri skoka. Pobjednici su skakač i skakačica s najvišim ukupnim zbirom bodova žirija nakon sva četiri skoka i oni dobijaju 200 bodova, a ostali skakači i skakačice također dobijaju bodove prema mjestu koje su osvojili.

### Muškarci 
;Legenda

### Žene 
;Legenda

## Reference 
## Vanjski linkovi 
* Zvanični sajt

2019.
Red Bull
Vaga (znak)

**Vaga** (*lat. Libra*) je jedan od 12 horoskopskih znakova. Sedmi je po redu astrološki znak zodijaka a proteže se područjem od 180. do 210. stepena nebeskog koordinatnog sistema. Pod znakom zodijaka, Sunce prelazi ovaj znak otprilike od 23. septembra do 23. oktobra svake godine (sjeverna jesenja ravnodnevnica).

Prema tropskom sistemu astrologije, Sunce ulazi u znak Vage od 31. oktobra do 22. novembra. Simbol ovog horoskopskog znaka je zasnovan na vagi pravde koju drži Temida, prema grčkoj mitologiji božica pravde i pravednosti. Postala je inspiracija za moderne prikaze Justicije. Vladajuća planeta Vage je Venera. Vaga je jedino sazviježđe zodijaka na nebu koje predstavlja neživi objekt. Ostalih jedanaest znakova su kroz historiju predstavljeni ili kao životinjski ili mitološki likovi.

## Galerija 

Datoteka:Libra_-_Horoscope_from_%27The_book_of_birth_of_Iskandar"_Wellcome_L0040140.jpg|Simbol Vage koja ukrašava jednu stranu Sunčanog sata bazilike Santa Maria degli Angeli e dei Martiri u Rimu, koju je sagradio Francesco Bianchini (1702)
Datoteka:Workshop_of_Willem_Vrelant_(Flemish,_died_1481,_active_1454_-_1481)_-_A_Man_Treading_Grapes;_Zodiacal_Sign_of_Libra_-_Google_Art_Project.jpg|Ilustracija Vage u flamanskom rukopisu iz ranih 1460-ih godina
Datoteka:Book_of_Wonders_folio_13b.jpg|Vaga ili al-Mīzān prikazana je u arapskom astrološkom tekstu Knjige čuda iz perioda 14/15. vijeka.

## Reference 
## Vanjski linkovi 
* Baza podataka Warburg Institute Iconographic (preko 300 srednjovjekovnih i modernih fotografija Vage) 

Kategorija:Horoskop
Kategorija:Astrologija
Purpurna

**Purpurna** je boja između plave i crvene. Slična je ljubičastoj, ali za razliku od ljubičaste, koja je spektralna boja s vlastitom talasnom dužinom na vidljivom spektru svjetlosti, purpurna je sekundarna boja nastala miješanjem crvene i plave. Komplementarna boja purpurne u modelu boja RYB je žuta.

Prema istraživanjima u Evropi i Sjevernoj Americi, purpurna je boja koja se najčešće povezuje s rijetkošću, kraljevstvom, magijom, misterijom i pobožnošću. U kombinaciji s ružičastom, povezuje se s erotikom, ženstvenošću i zavodljivošću.

Purpurna je bila boja koju su nosili rimski magistrati; postala je carska boja koju su nosili vladari Bizantijskog Carstva i Svetog Rimskog Carstva, a kasnije i rimokatolički biskupi. Boja se i u Japanu tradicionalno povezuje s carem i aristokratijom.

## Reference 
## Literatura 
*
*
*
*
*
*
*
*
* "The perception of color", Schiffman, H. R. (1990). *Sensation and perception: An integrated approach* (3. izdanje). New York: John Wiley & Sons.

Kategorija:Boje
Nova S

**Nova S** srbijanska je televizijska mreža koja je s emitiranjem počela 25. marta 2019. u vlasništvu United Group. Sjedište mreže nalazi se na adresi Bulevar Zorana Đinđića 8a u Beogradu.

Mreža je prvobitno osnovana 2017. godine pod imenom **Top**. Na početku emitiranja mreža se predstavila visokobudžetnim originalnim serijama i filmovima, koji su doživjeli komercijalni uspjeh. U 2018. godini nakon preuzimanja Nove TV, United Group stvara najveću grupu regionalnih mreža zajedno s Nova BH i Nova M.

## Reference 
## Vanjski linkovi 
* Zvanični sajt

Kategorija:TV-stanice osnovane 2019.
Kategorija:Srbijanske TV-stanice
Kategorija:Mediji u Beogradu
Pristupanje Srbije Evropskoj uniji

mini|147x147piksel|Logo
[mini|249x249piksel|Mapa [Srbija|Srbije i Evropske unije]]
**Ulazak Srbije u Evropsku uniju** proces je pristupanja Srbije Evropskoj uniji.Od 2012.godine zemlja je i službeni kandidat za pristupanje.

## Historija procesa 
Dana 7. novembra 2007. godine, Srbija potpisala sporazum o stabilizaciji i pridruživanju s Evropskom unijom.Između EU i Srbije je prestala biti potrebna viza 19. decembra 2009. godine.Srbija je službeno podnijela zahtjev za članstvo u Evropskoj uniji 22.decembra 2009. godine, i Evropska komisija preporučila da Srbija postane službeni kandidat 12. oktobra 2011. Nakon preporuke Vijeća od 28. februara 2012. godine, Srbija dobila status kandidata 1. marta 2012. Dana 28. juna 2013. godine Evropsko vijeće prihvatilo Vijeće zaključaka i preporuka za otvaranje pristupnih pregovora sa Srbijom. U decembru 2013. godine Vijeće Evropske unije odobrilo otvaranje pregovora o pristupanju Srbije u januaru 2014. i održana je 21. januara na sastanku Evropskog vijeća u Bruxellesu prva Međuvladina konferencija.

## Značajni datumi 
## Također pogledajte 
* Pristupanje Bosne i Hercegovine Evropskoj uniji
* Pristupanje Kosova Evropskoj uniji
* Pristupanje Crne Gore Evropskoj uniji
* Pristupanje Turske Evropskoj uniji
* Pristupanje Sjeverne Makedonije Evropskoj uniji
* Sporazum o stabilizaciji i pridruživanju
* CEFTA

Kategorija:Vanjski odnosi Srbije
Kategorija:Proces proširenja Evropske unije
Allen Newell

**Allen Newell** (19. mart 1927 – 19. juli 1992) bio je istraživač u oblasti računarskih nauka i kognitivne psihologije u korporaciji RAND i u računarskoj školi Univerziteta Carnegie Mellon, poslovnoj školi Tepper i na odjeljenju za psihologiju. Doprinosio je *Jeziku za obradu informacija* (1956) i dva najranija programa AI, *Mašini logičke teorije* (1956) i *Općem rješavanju problema* (1957) (s Herbertom A. Simonom). Dobitnik je ACM-ove nagrade AM Turing s Herbertom A. Simonom 1975. za njihov osnovni doprinos umjetnoj inteligenciji i psihologiji ljudske spoznaje.

## Reference 
Kategorija:Rođeni 1927.
Kategorija:Umrli 1992.
Kategorija:Biografije, San Francisco
Kategorija:Dobitnici Turingove nagrade
Lovnica (planina)

**Lovnica** je planina u Bosni i Hercegovini. Nalazi se na teritoriji općine Konjic, oko 27 kilometara jugozapadno od Sarajeva. Najviši vrh planine je na 1.856 m i pored vrha Visočica drugi je najviši vrh na području općine Konjic. Dio je planinskog lanca Dinarida.

## Geografija 
Nalazi se na granici regija Bosne i Hercegovine, južno od Bjelašnice, sjeverno od Visočice i zapadno od Zelengora.
Teren oko Lovnice je brdovit prema sjeveru i planinski prema jugu. Najbliža najviša tačka je Krvavac (2.062 metara nadmorske visine) drugi najviši vrh Bjelašnice a koji se nalazi nekoliko kilometara sjeverno. Najbliža veća lokalna zajednica je Konjic, 15,5 km zapadno od Lovnice. U blizini Lovnice nalazi se i naselje Lukomir a jugoistočno od ovog vrha protiče i rijeka Rakitnica poznata po kanjonu i brojnim slapovima i vodopadima.

## Reference 
## Vanjski linkovi
Južna Sierra Madre

**Južna Sierra Madre** () jest planinski lanac na jugu Meksika, koji se proteže 1.000&nbsp;km uz obalu Tihog okeana kroz savezne države Michoacán, Guerrero i Oaxaca do prevlake Tehuantepec.

## Geografija 
mini|lijevo|upright|Južna Sierra Madre (dolje lijevo) i ostali planinski lanci oko prevlake Tehuantepec
Južna Sierra Madre na sjeveru Oaxake spaja se s Transmeksičkim vulkanskim pojasom, koji je u centralnom Meksiku, ali je odvojena od tog lanca dalje na zapad dolinom rijeke Balsas i njene pritoke Tepalcatepeca.

Najviši vrh lanca jest Cerro Nube (3.720 m), na jugu Oaxake, a samo jedan autoput prolazi kroz lanac između Acapulka i Mexico Cityja.

Iako odvojene od glavnog dijela Južne Sierre Madre dubokim kanjonom u donjem toku Balsasa, planine u južnom Michoacánu oko Coalcomána obično se smatraju njenim dijelom.

## Ekologija 
Ove planine poznate su po vrlo visokoj bioraznolikosti i velikom broju endemskih vrsta.

Ekoregija borovih i hrastovih šuma na Južnoj Sierri Madre zauzima više predjele ovog lanca. Te šume dio su lanca mezoameričkih borovih i hrastovih šuma, koji se proteže od Jugozapada Sjedinjenih Američkih Država do Kostarike duž Američkih Kordiljera.

Niže predjele lanca pokrivaju tropske suhe šume, ekoregije u biomu tropskih i suptropskih suhih širokolisnih šuma. Suhe šume u Jalisku zauzimaju zapadni kraj pacifičkih padina lanca. Južnopacifičke suhe šume pokrivaju većinu pacifičkih padina lanca, od Michoacána na zapadu kroz Guerrero i Oaxaku. U bazenu Balsasa, sjeverno od lanca, prostiru se suhe šume Balsas.

## Također pogledajte 
* Istočna Sierra Madre
* Zapadna Sierra Madre

## Reference 
## Vanjski linkovi 
* Borove i hrastove šume na Južnoj Sierri Madre, *Terrestrial Ecoregions*, Svjetska fondacija za prirodu (WWF) 
* Borove i hrastove šume na Južnoj Sierri Madre, *WildWorld Ecoregion Profile*, Nacionalno geografsko društvo (internetska arhiva) 

Kategorija:Planinski lanci u Meksiku
Kategorija:Rezervati biosfere u Meksiku
Vaslui (okrug)

**Vaslui** () je jedan od 41 okruga Rumunije. Nalazi se u istočnom dijelu države, unutar historijske regije Moldavije.
Prostire se na površini od 5.317&nbsp;km2 i ubraja se u okruge srednje veličine. Prema podacima od 31. 10. 2011. godine u njemu je živjelo 395.499 stanovnika i 24. je okrug po broju stanovnika u državi.
Prosječna gustina stanovništva okruga iznosi 74 stanovnika/km2 i niža je od nacionalnog prosjeka.
Glavni i najveći grad je Vaslui.

## Geografija 
Okrug se prostire ravničarskim područjem istočne Rumunije a okružen je rijekom Prut na istoku. Kroz okrug protiče i rijeka Bârlad, pritoka rijeke Siret.

Graniči sa sljedećim okruzima: Iași na sjeveru, Neamț, Bacău i Vrancea na zapadu i okrugom Galați na jugu. Na istoku okrug graniči sa Moldavijom.

## Demografija 
Prema popisu stanovništva Rumunije zaključno sa 31. 10. 2011. u Okrugu je živjelo 395.499 stanovnika.
 
Etnički sastav stanovništva bio je sljedeći:
* Rumuni - preko 98%
* Romi - ostalo

## Turizam 
Glavna turistička odredišta su gradovi Vaslui, Bârlad i Huși. Vijeće okruga Vaslui i vijeća okruga Leova i Hîncești u Republici Moldaviji i Evropska unija (kroz program Phare) uspostavili su program kojim se želi promovirati turizam u ovim regijama. Glavne turističke atrakcije programa Vaslui-Hîncești-Leova su, između ostalih, srednjovjekovne i ranomoderne crkve i manastiri, Lovačka palača Manuc Bei i palača Manc - Mirzaian u Hîncești, kao i raznoliko prirodno bogatstvo regije.

## Reference 
## Vanjski linkovi 
* Službena stranica Vijeća okruga

Vaslui
Kategorija:Vaslui (okrug)
Akif Ustić

**Akif Ustić** (16. juni 1947 – 13. oktobar 1992) bio je osnivač 1. srebreničkog bataljona i jedan od organizatora otpora na području Srebrenice.

Prije rata radio je kao nastavnik tjelesnog odgoja. Poginuo je u zasjedi u Zalazju 13. oktobra 1992. na položaju zamjenika komandanta TO Srebrenica. U zasjedi su poginula još 22 borca Armije Republike Bosne i Hercegovine, dok je šest ranjeno. Tijela ubijenih prevežena su u Bratunac, te su vraćena nakon pet dana.

Ustiću i saborcima Srebreničani su tokom 1993. izgradili turbe na Starom gradu koje su porušili pripadnici Vojske Republike Srpske po zauzimanju Srebrenice 1995. Turbe je obnovljeno od 2005. do 2008. Ustić je 1994. posthumno odlikovan Zlatnim ljiljanom, te je dobio čin pukovnika.

## Reference 
Kategorija:Rođeni 1947.
Kategorija:Umrli 1992.
Kategorija:Biografije, Srebrenica
Kategorija:Oficiri Armije Republike Bosne i Hercegovine
Kategorija:Dobitnici vojnog odlikovanja *Zlatni ljiljan*
Elmedina Muftić

**Elmedina Muftić** (Sarajevo, 6. novembar 1975.) bosanskohercegovačka je kolumnistica, pisac i novinarka.

## Biografija 
Tematika njezinog pisanja su bošnjačke teme i genocid. Negativno se kritički osvrće na Povorku ponosa, održane u Sarajevu 8. septembra 2019, kao i druge kulturne događaje u Sarajevu, poistovjećujući koncert "Tri pisma iz Sarajeva" Gorana Bregovića sa Memorandumom SANU i političkim djelovanjem Radovana Karadžića. Napisala je oko 500 kolumni objavljenih na internet portalu bošnjaci.net. Autor je knjige "Istina“. Član je Instituta za istraživanje genocida Kanada i Odbora za promociju i medije Svjetskog bošnjačkog kongresa.

## Reference 
## Vanjski linkovi 
*http://www.bosnjaci.net/pretraga.php?keyword=Elmedina+Mufti%C4%87&SubmitSearch=Trazi
* https://muftic.wordpress.com

Kategorija:Rođeni 1975.
Kategorija:Biografije, Sarajevo
Kategorija:Bosanskohercegovački novinari
Martina Navratilova

**Martina Navratilova** (rođena kao Martina Šubertová) bivša je čehoslovačka i američka teniserka. Časopis *Tennis* 2005. godine izabrao ju je za najbolju teniserku tokom perioda od 1975. do 2005. i smatra se općenito jednom od najboljih i najuspješnijih teniserki svih vremena.

Navratilova je bila svjetski broj 1 ukupno 332 sedmice u pojedinačnoj konkurenciji i rekordnih 237 sedmica u konkurenciji parova, pri čemu je jedina teniserka u historiji koja je više od 200 sedmica držala prvo mjesto u obje konkurencije. Godinu je završavala na prvom mjestu u singlu u sedam navrata, uključujući pet puta uzastopno, dok je u konkurenciji parova kalendarsku godinu zaključila na prvom mjestu pet puta, uključujući tri uzastopne godine tokom kojih je držala prvo mjesto cijele godine.

## Statistika 
### Grand Slam finala 
#### Pojedinačno (18–14) 
## Također pogledajte 
* *100 najvećih tenisera svih vremena*

Kategorija:Rođeni 1956.
Kategorija:Živi ljudi
Kategorija:Biografije, Prag
Kategorija:Čehoslovački teniseri
Kategorija:Američki teniseri
Kategorija:WTA brojevi 1
Nacionalni park Drina

**Nacionalni park Drina** četvrti je nacionalni park u Bosni i Hercegovini. Osnovan je 2017. i prostire se na površini 6.315 ha.

## Historija 
Nacionalni park u historijskom pogledu pripada geografskom području pod imenom Osat, koji je nekad bio i administrativna cjelina manjeg ili većeg ranga. Područje Osata u prošlom stoljeću bilo je poznato po vrsnim graditeljima – dunđerima i specifičnim graditeljskim poduhvatima, o čemu je pisao i Ivo Andrić u pripovijetki "Osatičani". Brojne građevine (brvnare) na području Srbije i Bosne i Hercegovine svjedoče o njihovom umijeću. U međusobnoj komunikaciji graditelji su se služili *osaćanskim jezikom* ili, izvorno rečeno, banjačkim ili dunđerskim govorom.

Na području ovog parka smješteno je arheološko područje Skelani s nekoliko lokaliteta. Proglašeno je nacionalnim spomenikom Bosne i Hercegovine, a sastoji se od rimskog naselja, dvije starokršćanske bazilike, grobova unutar nje te pokretnih nalaza smještenih u Zemaljskom muzeju u Sarajevu i Arheološkom muzeju "Rimski municipijum" u Skelanima.

## Reference 
## Vanjski linkovi 
* Zvanični sajt
* "Čarobni turistički prsten"
* "Osaćanski jezik za Uneskovu listu" (*Mondo*)

Kategorija:Srebrenica
Kategorija:Nacionalni parkovi u Bosni i Hercegovini
Kategorija:Zaštićena područja osnovana 2017.
Mehedinți (okrug)

**Mehedinți** () je jedan od 41 okruga Rumunije. Nalazi se u jugozapadnom dijelu države, unutar historijske regije Oltenije, s jednim gradom (Orșova) i općinama Dubova, Eșelnița i Svinița koji se nalaze unutar geografske regije Banata.
Prostire se na površini od 4.933&nbsp;km2 i ubraja se u okruge srednje veličine. Prema podacima od 31. 10. 2011. godine u njemu je živjelo 254.570 stanovnika i 4. je okrug sa najmanjim brojem stanovnika.
Prosječna gustina stanovništva okruga iznosi 52 stanovnika/km2 i znatno je niža od nacionalnog prosjeka.
Glavni i najveći grad je Drobeta-Turnu Severin.

## Geografija 
Na sjeverozapadu okruga nalaze se planine Mehedinți visine do 1500 m a koje predstavljaju krajnji zapadni dio Južnih Karpata. Nadmorska visina krajolika se smanjuju prema istoku, prelazeći preko brda do visoke ravnice - zapadnog kraja Vlaške nizije.
Na jugu teče Dunav, formirajući široku dolinu, sa kanalima i barama. Druga važna rijeka je Motru, na istočnoj strani, bpritoka rijeke Jiu. Također, na zapadnoj strani se nalazi rijeka Cerna koja tvori prolaz između regija Oltenije i regije Banata.

Graniči sa sljedećim okruzima: Caraș-Severin na sjeveru, Gorj na sjeveroistoku i okrugom Dolj na jugoistoku. Osim toga, na jugozapadu okrug graniči sa Bugarskom i Srbijom.

## Demografija 
Prema popisu stanovništva Rumunije zaključno sa 31. 10. 2011. u Okrugu je živjelo 254.570 stanovnika.
 
Etnički sastav stanovništva bio je sljedeći:
* Rumuni - 96,1%
* Romi - 3%
* ostali (uključujući Srbe, Mađare i Nijemce) - 0,9%

## Turizam 
[230px|right|thumb|Ostaci [Trajanov most|Trajanovog mosta, Drobeta-Turnu Severin]]
Glavne turističke destinacije okruga su:
* Grad Drobeta-Turnu Severin - ostaci Trajanovog mosta, poznatog kao prvog mosta preko Dunava
* Grad Orșova.
* The Mehedinți Mountains.
* Đerdapska klisura.
* Manastir Baja de Arama

## Reference 
## Vanjski linkovi 
* Službena stranica Vijeća okruga

Mehedinți
Kategorija:Mehedinți (okrug)